Randsfjord stasjon

Randsfjord stasjon var endestasjon på Randsfjordbanen og lå på vestbredden av Randsfjordens sørende, på andre siden av Randselva for dagens Jevnaker sentrum. Området rundt stasjonen kalles derfor også Randsfjord.

I 1909 ble det bygget en helt ny trasé for Bergensbanen fra Hønefoss til Roa, på østsiden av Randselva, med ny stasjon på Jevnaker, ca. 1 km fra den gamle endestasjonen.  Den nye stasjonen tok snart over mye av trafikken, fordi den hadde en bedre beliggenhet i forhold til Hadeland Glassverk og sagbrukene i nærheten.

Persontrafikken til Randsfjord stasjon ble derfor nedlagt fra 26. mai 1968, etter 100 års drift. Linjen mellom Bergermoen og Randsfjord ble uten trafikk fra 1. januar 1981 og i løpet av 1984 ble skinnegangen på denne strekningen fjernet og gjort om til gang- og sykkelvei. Den 7. januar 2001 ble så all lokaltrafikk på banen nedlagt, etter 133 års drift.

 Referanser 

Litteratur



Kategori:Jernbanestasjoner på Randsfjordbanen
Kategori:Jernbanestasjoner i Akershus
Kategori:Byggverk i Jevnaker
Kategori:Nedlagte jernbanestasjoner i Norge
Kategori:Jernbanestasjoner åpnet i 1868
Kategori:1868 i Norge
Kategori:Jernbanestasjoner nedlagt i 1981
Kategori:Samferdsel i Jevnaker